laion/Wikipedia-Exotic huggingface dataset:
אימונולוגיה קלינית

אלרגולוגיה ואימונולוגיה קלינית (באנגלית: Allergology and Clinical Immunology) הוא ענף ברפואה פנימית העוסק בחקר ובטיפול של מחלות הקשורות לפעילות מערכת החיסון. המחקר בתחום מערכת החיסון התקדם והשתכלל רבות במהלך 40 השנים האחרונות, לפיכך תחום האימונולוגיה הוא תחום דינמי ברפואה. אימונולוגים קליניים וכן אלרגולוגים (מומחי אלרגיה) עוברים הכשרה דומה לזו של מומחים רפואיים אחרים. תחילה הכשרה כללית ברפואה פנימית, ואחריה כמה שנים של התמחות נוספת באימונולוגיה ואלרגיה. הם עובדים בבתי חולים, במרפאות פרטיות, במעבדות מחקר ובחברות תרופות שם משמש הידע הקליני והתאורטי בפיתוח חיסונים ותרופות חדשות. רופאים מומחים באימונולוגיה קלינית ואלרגיה מסוגלים לזהות ולטפל במחלות הנגרמות כתוצאה ממומים או כשלים של מערכת החיסון. למומחים אלה נשלחים חולים עם מגוון רחב של מחלות בחלקן נפוצות ובחלקן נדירות, לרבות: מחלות הקשורות לתת-פעילות של מערכת החיסון, המכונות גם כשל-חיסוני (immunodeficiency). אלו יכולות לעבור בתורשה, להיות נרכשות בעקבות טיפול רפואי או להיגרם על ידי מחלה אחרת. כשל זה מעלה את רגישותם של החולים בו לזיהומים שונים. מחלות הקשורות לפעילות יתר של מערכת החיסון. הן יכולות לבוא לידי ביטוי בצורות רבות, לרבות מחלות אלרגיות (hypersensitivity) ומחלת האסתמה - שבהן מערכת החיסון יוצרת תגובה מוגזמת לגירויים מהסביבה (כגון קרדית אבק הבית או אבקני פרחים) ומחלות אוטואימוניות - שבהן מערכת החיסון פועלת נגד רקמות בריאות של הגוף כדוגמת דלקת מפרקים שגרונית. יהודה שינפלד, אוטואימונולוג - מקצוע בהתהוות, הרפואה, אוקטובר 2009 על אלרגיה ומערכת החיסון [1] אתר האיגוד הישראלי לאלרגיה [2]
בידוד אקוסטי

בידוד אקוסטי הוא שימוש באמצעים שונים על מנת למזער מעבר של אנרגיית קול בין שני חללים או להקטין את ההד בתוך חלל אחד. בידוד אקוסטי משמש למטרות שונות: מניעת מטרדי רעש בבתי מגורים, הפחתת רעש מכבישים מהירים ליד שכונות מגורים, מניעת רעש מאולמות בידור החוצה, ומניעת הדהוד בתוכם, בידוד אקוסטי באולפני הקלטה ועוד. ישנן מספר דרכים לטפל בגלי קול לא רצויים: ספיגה, ריסון, בידוד, הרחקת גורם הרעש ואף ביטול רעשים אקטיבי. בעזרת חומרים שונים ניתן להשיג את האפקט הרצוי, למשל על ידי ספוגים המוצמדים לקירות, דלתות וקירות מאסיביים (חומר דחוס וכבד יותר מרסן באופן אפקטיבי יותר גלי קול). כמו כן, בחדר ביתי שנדרשת בו אקוסטיקה טובה, מומלץ להשתמש בריהוט כבד, שטיחים, תמונות ואף תבניות ביצים, אם כי יעילותן של האחרונות מוגבלת. אי חדירת רעש: מיקום דלתות, חלונות ופתחי אוורור הן זה ביחס לזה (מעבר קול מחדר לחדר) והן ביחס למקורות רעש חיצוניים (הכביש הסמוך). מיקום המזגנים או מכשירים רועשים אחרים ביחס לחלונות, לדלתות ולפתחי האוורור. מקדם העברת הקול בחומר הבנייה (בחומרים מוקצפים עובר פחות קול). קירות, דלתות וחלונות רב שכבתיים מעבירים פחות קול. מיקום החלל ביחס לחללים אחרים שבהם יש הד רב או שמתנקז אליהם רעש רב. מניעת הד: חספוס הקירות (ככל שיותר מחוספס יש פחות הד). ריהוט - ככל שחדר מלא ביותר חפצים, כך יש בו פחות הד. גודל החלל - ככל שהתקרה גבוהה יותר והקירות רחוקים יותר זה מזה, כך לוקח להד זמן רב יותר לחזור מהקירות ומהתקרה וקל לתפוס את קיומו. לעומת זאת, בחללים קטנים ההד מגיע לאוזן תוך זמן קצר אחרי הצליל המקורי והמוח אינו מפריד אותו מהצליל המקורי. הגברת הקולות הרצויים: השמת מקור הקול הרצוי (המרצה או התזמורת) בתוך מבנה דמוי קונכייה, היוצר מראה לגלי הקול. בחדר כיתה ארוך בו יושבי הספסלים האחוריים מתלוננים כי הם לא שומעים היטב את המרצה ניתן לצפות בחומר מחוספס את השליש הראשון והשליש השלישי של התקרה ובחומר חלק את השליש האמצעי של התקרה. באופן זה תוגבר העברת הקול מקדמת הכיתה אל חלקה האחורי ביחס לקולות שמקורם במרכז חדר הכיתה. את איכות השמע בכיתה בודקים בעזרת קבוצת אנשים בעלי יכולת שמיעה מקובלת. מעמידים אחד האנשים בעמדת המורה ומושיבים את שאר האנשים במקומות שונים בכיתה. האדם שבעמדת המורה מקריא רשימה של מילים מקריות כאשר הוא מחזיק מכשיר למדידת עוצמת קול (מד דציבל) ומוודא שהוא אינו מרים את קולו. שאר האנשים כותבים את מה שאומר האדם שבעמדת המורה כפי שהם שומעים את הדברים. אם יש לשומעים מעט שגיאות שמיעה, משמע שקל לשמוע את האדם שבעמדת המורה. ניתן לחזור על מדידה זו כאשר רשימת מילים מקרית אחרת מוקראת במקום אחר בחדר כדי לוודא שקשה לשמוע תלמיד מרעיש. את מידת ההד בחדר ניתן לבדוק על ידי מחיאת כף והמתנה להד. אם יש הד ברור למחיאת הכף, יש לשפר את סידורי מניעת ההד. אטמי אוזניים מדיה וקבצים בנושא בידוד אקוסטי בוויקישיתוף מאמר לסוף שבוע: שימוש קרטוני ביצים לצורך אקוסטיקה, מיתוס ?,באתר Fxp.co.il ‏, 8 בינואר 2010
פליס

פליס (באנגלית: polar fleece; בישראל נהגה על פי רוב פליז) הוא בד המיוצר מסיבים סינתטיים ומשמש בעיקר לתפירת ביגוד ספורט ומעילים קלים. בדי פליס עשויים מפוליאסטר, ומחומר פלסטי ממוחזר, בין היתר מבקבוקי שתייה. האריג רך למגע, בעל מראה פרוותי, קל משקל, ומתייבש בקלות ומבודד גם כשהוא רטוב. בכך הוא מתאים למטיילים או חיילים בתנאי קור, מכיוון שהוא מבטיח את שמירת חום הגוף בעת מאמץ. האריג משמש לייצור שמיכות, מעילי חורף קלים, ביגוד ספורט חורפי קל, תיקים ועוד. ישנה מחלוקת לגבי המצאת הפליס וההיסטוריה של פיתוחו, אך הוא החל להיות משווק בצורה מסחרית בשנות ה-80. בסוף שנות ה-90 החלו מעילים ושמיכות מחומר זה לחדור לאופנה בישראל, בעקבות הצלחתם בעולם. רך ונעים ללבישה. מחמם מאוד ובאותה עת קל משקל. דוחה מים ובאותה עת אינו אטום ("נושם"). תכונה זו הופכת אותו לאריג אידיאלי לביגוד ספורטיבי. ידידותי לסביבה כי ניתן לייצרו מפלסטיק ממוחזר. ניתן לכיבוס במכונת כביסה (בטמפרטורה של 30-40 מעלות צלזיוס) ומתייבש מהר. לא דורש גיהוץ. כיוון שאינו מיוצר מסיבים טבעיים, אינו בעייתי לאנשים בעלי אלרגיות. האריג דליק. אבל ניתן לצפות את הסיבים בשכבת ציפוי דוחת אש ובכך להפחית את מידת דליקותו. האריג מיוצר ממשאב מתכלה - נפט. מייצר הרבה יותר חשמל סטטי מאריגים טבעיים ובכך מושך אליו אבק ולכלוך. בניגוד לאריגים טבעיים כמו כותנה וצמר, הוא אינו סופג נוזלים. האריג אינו אטום ובגלל זה אינו חוסם רוח. כביסה בטמפרטורות של מעל 40 מעלות צלזיוס עלולה לפגוע באריג. בדומה לאריגים סינתטיים אחרים הוא נשחק ומתבלה מהר יותר מאריגים טבעיים. יצרן הפליס הגדול ביותר בשוק העולמי הוא חברת מאלדן-מילס האמריקאית, (Malden-Mills Industries Inc. USA) המשווקת את מוצריה משנת 1979 תחת המותג "פולארטק" (Polartec).יצרן גדול נוסף הוא פונטטורטו (Pontetorto) מאיטליה המשווקת תחת המותג "טקנופייל" (Tecnopile). מדיה וקבצים בנושא פליס בוויקישיתוף איך הופכים בקבוקי פלסטיק לפליס? - סרטון הדגמה חדשות המדע, פליס, הירוקים, הראשון בקיטור, הראשון בריצה, באתר ynet, 24 ביולי 2003 אתר באנגלית על ההיסטוריה של אריגים שונים וביניהם הפליס
בית הקברות מונפרנאס

בית הקברות מונפרנאס (בצרפתית: Cimetière du Montparnasse) הוא בית קברות מפורסם הממוקם ברובע ה-14 בפריז, צרפת. החל משנת 1726 נאסרה הקמת בתי הקברות בתוך תחום העיר, על כן החלו לבנותם בפרוורי העיר. במסגרת זו נבנו בית הקברות של מונמארטר בצפון, פר לשז במזרח, ובית הקברות מונפרנאס בדרום. השטח עליו נבנה בית הקברות שימש בעבר חוות חקלאיות, ונרכש בתחילת המאה ה-19 על ידי נציג ממשלת צרפת למטרה זו. ב-25 ביולי 1824 התקיימה ההלוויה הראשונה בבית הקברות, המכונה גם "בית הקברות הדרומי". שטחו של בית הקברות הוא כ-190 דונם, וכמו כן שתולים בו כ-12,000 עצים ומיני צמחים רבים, והוא מהווה "ריאה ירוקה" משמעותית של הבירה. בית הקברות מהווה כיום אתר תיירותי בשל מספרם הרב של האמנים והידוענים הקבורים בו. בין היתר טמונים בו שארל בודלר, ז'אן-פול סארטר, סימון דה בובואר, סמואל בקט, גי דה מופאסאן, סנט-בב, קלוד סוטה, אלכסנדר אלכין, קונסטנטין ברנקושי, מרגריט דיראס, סזר פרנק, אז'ן יונסקו, אנרי פואנקרה, ז'אן-פייר רמפל, קאמי סן-סנס, ג'ין סיברג, ג'יין בירקין, גסטון מספרו וואלרי קונסן. כמו כן קבורים בו אישים יהודים צרפתים נודעים, ובהם: אלפרד דרייפוס, הרב צדוק כהן, גוסטב קהן, סרז' גינסבורג, חיים סוטין, רנה קאסן, מוסה עבאדי, הרב ישראל לוי, שמואל שאול לוי ורולנד מורנו. מדיה וקבצים בנושא בית הקברות מונפרנאס בוויקישיתוף אתר האינטרנט הרשמי של בית הקברות מונפרנאס (בצרפתית) בית הקברות מונפרנאס באתר פריז וצרפת דרך העדשה בית הקברות באתר עיריית פריז מפת בית הקברות מונפרנאס
הוואי (פירושונים)

האם התכוונתם ל... הוואי – מדינה השוכנת באוקיינוס השקט, המדינה הדרומית בארצות הברית איי הוואי – קבוצת איים בצפון האוקיינוס השקט, שמרכיבים את מדינת הוואי בארצות הברית הוואי (אי) – אי געשי באוקיינוס השקט וחלק ממדינת הוואי שבארצות הברית מחוז הוואי – מחוז במדינת הוואי שבארצות הברית ממלכת הוואי – ממלכה שההתקיימה בין 1795 עד 1893 הוואי חברתי – אווירה ואנרגיה הקיימת בין פרטים בקבוצה חברתית הוואי חמש-אפס – סדרת טלוויזיה הוואי (רומן) – רומן מפורסם מפרי עטו של הסופר האמריקאי ג'יימס מיצ'נר שיצא ב-1959 ותורגם לעברית והופיע ב-1961
ז'ואאו השלישי, מלך פורטוגל

ז'וּאָאוּ השלישי, מלך פורטוגל (בפורטוגזית: João III de Portugal;‏ 7 ביוני 1502 – 11 ביוני 1557) היה מלך פורטוגל ה-15. כונה "האדוק" ("o Piedoso") בשל קנאותו הדתית. ז'ואאו השלישי נולד ב-7 ביוני 1502 בליסבון, למנואל הראשון, מלך פורטוגל ולמריה מאראגון, מלכת פורטוגל, בתם השלישית של פרננדו השני, מלך אראגון ואיזבלה הראשונה, מלכת קסטיליה - המלכים הקתולים. ז'ואאו ירש את כס המלוכה מאביו בשנת 1521, בגיל 19. בזמן שלטונו הרחיבה פורטוגל את אחיזתה מעבר לים באסיה ובעולם החדש (ראו האימפריה הפורטוגזית, ברזיל הקולוניאלית). ז'ואאו השלישי יישם מדיניות של חיזוק בסיסיה של פורטוגל בהודו (דוגמת גואה), חיזק את המונופול של פורטוגל במסחר בתבלינים, ביניהם הפלפל השחור מהודו, הציפורן מאיי מאלוקו ואגוז המוסקט מאיי בנדה. כתוצאה מכך, זכה ז'ואאו השלישי גם לכינוי "המלך החנווני". בעת מותו ב-1557 השתרעה האימפריה הפורטוגזית בכל תבל על פני מיליארד אקר כמעט. בעת מלכותו היו הפורטוגזים לאירופים הראשונים אשר יצרו מגעים רציפים עם סין של שושלת מינג ויפן של תקופת מורומאצ'י. הוא נטש טריטוריות מוסלמיות בהן שלטה פורטוגל בצפון אפריקה, לטובת המסחר עם הודו וההשקעה בקולוניזציה של ברזיל. באירופה, הוא שיפר את יחסי פורטוגל עם מדינות אזור הים הבלטי ועם חבל הריין, מתוך תקווה לחזק את המסחר הפורטוגזי. ז'ואאו השלישי היה אחראי על האוונגליזציה של המזרח הרחוק וברזיל, בין השאר באמצעות עידוד הקמתם של מיסיונים של מסדר ישו באזורים אלה. הן הישועים והן האינקוויזיציה הפורטוגזית, אשר נחנכה ב-1536, עתידים היו להפוך למוסדות מפתח בפורטוגל ובאימפריה שלה. חשיבותם של הישועים עבור ז'ואאו השלישי הייתה טמונה בתפקידם כמתווכים ביחסים בין הפורטוגזים לעמים הילידים בטריטוריות עבר הים שהיו בשליטת פורטוגל. האינקוויזיציה שימשה את המלך על מנת לפטור את פורטוגל ממרי אזרחי או ממלחמת דת מן הסוג שהתרחש בצרפת ובמקומות אחרים באירופה במהלך המאה ה-16. בשנות מלכותו האחרונות של ז'ואאו השלישי רק החל פיתוחה המהיר של ברזיל הקולוניאלית כיצרנית סוכר, התפתחות אשר הייתה בבחינת פיצוי עבור הדעיכה ההדרגתית בהכנסות מהמסחר באסיה. מגמה זו נמשכה גם בזמן מלכותו של יורשו ונכדו, סבשטיאו, מלך פורטוגל, אשר הפך למלך עם מותו של ז'ואאו השלישי משבץ, בשנת 1557. בשנת 1525 התחתן ז'ואאו עם קתרינה מאוסטריה, מלכת פורטוגל, בתם של פליפה הראשון, מלך קסטיליה וחואנה, מלכת קסטיליה, ממנה נולדו לו 9 ילדים: אפונסו, נסיך פורטוגל (1526) מריה מנואלה, נסיכת פורטוגל (1527–1545), התחתנה עם פליפה השני, מלך ספרד איזבל, נסיכת פורטוגל (1529) ביאטריש, נסיכת פורטוגל (1530) מנואל, נסיך פורטוגל (1531–1537) פיליפה, נסיך פורטוגל (1533–1539) דיניש, נסיך פורטוגל (1535–1537) ז'ואאו מנואל, נסיך פורטוגל (1537–1554) אנטוניו, נסיך פורטוגל (1539–1540) בנוסף היה לז'ואאו בן מפילגשו איזבל מוניש: דוארטה, הארכיבישוף של בראגה (1529–1543) מדיה וקבצים בנושא ז'ואאו השלישי, מלך פורטוגל בוויקישיתוף ז'ואאו השלישי, מלך פורטוגל, באתר "Find a Grave" (באנגלית) ז'ואאו השלישי, מלך פורטוגל, באתר אנציקלופדיה בריטניקה (באנגלית)
מונפרנאס (פירושונים)

האם התכוונתם ל... מונפרנאס – רובע בגדה השמאלית שבדרום פריז, בירת צרפת מגדל מונפרנאס – גורד שחקים ברובע מונפרנאס בית הקברות מונפרנאס – בית קברות ברובע זה תחנת מונפרנס – תחנת רכבת ברובע
מונטנה (פירושונים)

האם התכוונתם ל... מונטנה – מדינה במערב ארצות הברית מונטנה (בולגריה) – עיר בצפון מערב בולגריה, בירת מחוז מונטנה מחוז מונטנה – מחוז מנהלי בצפון מערב בולגריה, שעיר בירתו היא מונטנה אוניות המערכה מסדרת מונטנה – אוניות מערכה שאמורות היו לרשת את אוניות המערכה מסדרת איווה בצי האמריקאי, אך לא נבנו מעולם מונטנה (שווייץ) – עיירת קייט בקנטון ואלה גלידה מונטנה – גלידריה באזור שפך הירקון בתל אביב ג'ו מונטנה – שחקן פוטבול עבר האנה מונטנה – סדרת קומדיית מצבים אמריקאית מונטנה – סרט קולנוע ישראלי משנת 2017 בבימויה של לימור שמילה פונטיאק מונטנה – מיניוואן מתוצרת פונטיאק, חברת בת של ג'נרל מוטורס אשר יוצר בין השנים 2009–1997 בארצות הברית שברולט מונטנה – טנדר מסוג "Coupé utility" מתוצרת שברולט, חברת בת של ג'נרל מוטורס אשר מיוצר בברזיל ו-דרום אפריקה משנת 2003
מיתולוגיה נוצרית

מיתולוגיה נוצרית היא גוף הנרטיבים המסורתים הקשורים לנצרות. נוצרים רבים מחשיבים את הנרטיבים האלה כמקודשים וטוענים כי הם משקפים אמת עמוקה מבחינה דתית. יצוין, כי הנצרות רואה את עצמה כהתגברות הלוגוס על המיתולוגיה באמצעות ישו, האלוהים בשר ודם (ר' גם תאולוגיה נוצרית). הנרטיבים האלה כוללים גם סיפורים מן הקאנון הנוצרי, אך קיימים גם סיפורים מיתולוגיים מחוץ לקאנון של הברית הישנה והברית החדשה. דוגמה בולטת למיתולוגיה נוצרית הוא סיפורו של גאורגיוס הקדוש מלוד. על פי המיתוס, גאורגיוס הצליח להכניע דרקון אשר הטיל חיתתו על העיר, וכאות תודה, התנצרו תושבי העיר. הדרקון שאותו הוא הורג מסמל למעשה את הפגאניות, האמונה השגויה שבתוך האדם, וגאורגיוס דוקר אותה והורג אותה על מנת לחזק את האמונה הנכונה. גם הגביע הקדוש הוא דוגמה לחפץ מיתולוגי, אשר לו משמעויות תאולוגיות. סופרים מימי הביניים האלו את ספרות המיתולוגית הנוצרית בהם מקראת הזהב והקומדיה האלוהית הם דוגמה לספרות מימי הביניים בעלות מאפיינים מיתולוגיים . קיימות דמויות מיתולוגיות המשותפות לנצרות וליהדות, ביניהן המלאכים מיכאל, רפאל וגבריאל. מדיה וקבצים בנושא מיתולוגיה נוצרית בוויקישיתוף ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
בירמן (פירושונים)

האם התכוונתם ל... בירמן – גזע של חתול הבית שם משפחה ממקור גרמני (Biermann) אישים ששמם בירמן: אברהם בירמן – מתרגם ישראלי, אביו של אמנון בירמן אמנון בירמן – מחבר תשבצי היגיון ישראלי, בנו של אברהם בירמן אנה בירמן – צלמת יהודיה-גרמניה דוד בירמן – שחקן ברידג' ישראלי דז'ה בוקרוש בירמן – פסל וצייר הונגרי-יהודי וולף בירמן – משורר וזמר גרמני נאום בוריסוביץ' בירמן – במאי קולנוע סובייטי נתן בירמן – חצוצרן ומורה למוזיקה ישראלי ריק בירמן – פסנתרן ג'אז ישראלי ברמן (פירושונים) בורמן
יוטים

היוטים היו שבט גרמאני (ברברי) שמקובל לחשוב כי פלש או ברח מילנד (יוטלנד) בדנמרק המודרנית ומחלקים בחוף הפריזי לאנגליה. היוטים, יחד עם האנגלים, הסקסונים והפריזים, היו מקרב העמים הגרמאניים שחצו את הים הצפוני כדי לפשוט ולבסוף לפלוש לאנגליה, מהמאה ה-4 ואילך. בהתאם לכתבי בדה ונרביליס התיישבו היוטים בסביבת קנט, המפשייר והאי וייט. מספר שמות מקום הנגזרים משם השבט מעידים על האמת שבדעה זאת. כך, לדוגמה, כותב פלורנס מורססטר כי השם "יֵטֶן" הוא שם נוסף לאזור ניו פורסט (הנמצא בהמפשייר). בעוד שהשפעת היוטים מקנט היא עניין ברור (לדוגמה נוהלי הירושה המיוחדים לאזור, וידועים כ"גבלקינד"), נעלמו היוטים מהמפשייר והאי וייט והשאירו אחריהם עדויות מעטות ביותר. לדעת רובין בוש היוטים היו קורבנות לטיהור אתני בידי הסקסונים המזרחיים, אולם העניין מהווה נושא לוויכוח בין האקדמאים. כמו כן, מקובל לומר שיתר היוטים נשארו ביוטלנד ומהווים בימינו חלק מאוכלוסיית חצי האי. יש הטוענים שהיוטים זהים לגטים ("ההיפותזה היוטית"), עם שחי בעבר בדרום שוודיה. כך, למשל, מגדיר מילון אוקספורד את הגטים דרך השפה השוודית כ-"Eotas Iótas Iútan Geátas", ולפי הדנית כ"יוטים". אולם בווידסיט ובביאוולף, שני שירים באנגלית עתיקה, השבטים מוצגים כשונים אחד מהשני. ייתכן שבולבלו שמות השבטים בתיעוד מות המלך השוודי אוסטן. יוטים, באתר אנציקלופדיה בריטניקה (באנגלית)
על מי אני עובד

על מי אני עובד הוא אלבום האולפן השלישי של הזמר והיוצר הישראלי יוני בלוך, שיצא ב-2008. האלבום מורכב משני חלקים, כשחלקו האחד תקליטור עם שירי האלבום, וחלקו השני DVD הבנוי מ-11 וידאו קליפים, כמספר שירי האלבום. הקליפים מציגים את השירים כסיפור מתמשך על כישלון יחסים רומנטיים בין גבר לאישה (הגבר ככל הנראה מבוסס על יוני בלוך עצמו), הנגמרים במות הגבר. את הקליפים ביים אלון בנארי, שגם כתב את תסריטם יחד עם בלוך ועם ברק פלדמן. חברי הלהקה המלווה את בלוך באלבום זה הם תומר להב (גיטרה), טל זובלסקי (גיטרה), טל כהן (תופים) וארז פרנק (גיטרה בס). את קולות הרקע מבצעת יעל קראוס, שגם השתתפה בזמרה בדואט "שיר אחר". אחיו של בלוך, דניאל, ניגן על תופים בשני שירים באלבום. את כל שירי האלבום הלחין בלוך. את רובם כתב ברק פלדמן, חלקם יחד עם בלוך. השירים משלבים מאפיינים של מוזיקת רוק כגון גיטרות חשמליות וצעקות, לצד קטעי פסנתר מלודיים ומינימליים. האלבום מהווה התבגרות בסגנונו המוזיקלי של בלוך. בעוד שבאלבומו הראשון, "אולי זה אני", הייתה קיימת אווירה הומוריסטית, אלבום זה מתאפיין בלחנים וטקסטים קודרים ומלנכוליים. האלבום על מי אני עובד באתר Discogs טל פרי, "חי בקליפים", 17 בנובמבר 2008, Mako תימורה לסינגר, יופי פשוט, באתר ynet, 23 בנובמבר 2008
אליפות אוסטריה הפתוחה

אליפות אוסטריה הפתוחה בטניס (באנגלית: Austrian Open) הוא טורניר טניס שנתי, הנערך בקיצביהל שבאוסטריה. הטורניר הוא חלק מסדרת טורנירי הזהב הבינלאומיים של סבב ה-ATP. מאז 1894, הוא משוחק על מגרשי חימר. קולין דיבלי האוסטרלי הוא הזוכה הראשון בטורניר. השחקנים בעלי מספר הזכיות הגבוה ביותר הם אלברט קוסטה וגילרמו וילאס, עם 3 זכיות של כל אחד. הוא הועבר לסיור הצ'לנג'ר של ATP בשנת 2010, והוחלף על ידי ה- Open דה ניס קוט ד'אזור, לפני שחזר למעמד ההופעות הגבוה ביותר בשנת 2011. מדיה וקבצים בנושא אליפות אוסטריה הפתוחה בוויקישיתוף אתר האינטרנט הרשמי של אליפות אוסטריה הפתוחה אליפות אוסטריה הפתוחה, ברשת החברתית אינסטגרם ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
1866

שנת 1866 היא השנה ה-66 במאה ה-19. זוהי שנה רגילה, שאורכה 365 ימים. 1 בינואר 1866 לפי הלוח הגרגוריאני מקדים את 1 בינואר לפי הלוח היוליאני ב-12 ימים. כל התאריכים שלהלן הם לפי הלוח הגרגוריאני. מגפת חולירע בירושלים. המגפה הביאה לזיהום מקורות המים וליציאה מן החומות של היהודים. 8 באפריל – פרוסיה ואיטליה כורתות ברית נגד אוסטריה-הונגריה 16 במאי – הקונגרס של ארצות הברית מבסס את הניקל 3 ביולי – מלחמת שבעת השבועות: קרב קניגגרץ: הצבא האוסטרי נוחל תבוסה מצבא פרוסיה 20 ביולי – קרב ליסה נערך בין ציי האימפריה האוסטרית וממלכת איטליה, ליד האי ליסה בים האדריאטי הסתיים בניצחון מוחץ של האוסטרים 24 ביולי – טנסי היא המדינה הראשונה שחוזרת לברית של ארצות הברית לאחר מלחמת האזרחים האמריקנית 25 ביולי – הקונגרס האמריקאי מחוקק חוק המעניק ליוליסס גרנט דרגת General of the Army (מכונה היום "גנרל 5 כוכבים"), גרנט היה הראשון שקיבל דרגה זו 27 ביולי – מסתיימת הנחת הכבל האטלנטי, מה שמאפשר לראשונה תקשורת טלגרפית טרנס-אטלנטית 20 בנובמבר – פייר ללמנט (Pierre Lallement) רושם פטנט על האופניים הראשונים המונעים על ידי פדלים וקרנק סיבובי 21 בדצמבר – הטורפדו הראשון בעל הנעה עצמית הוצג לצי הקיסרי האוסטרו-הונגרי 29 בינואר – רומן רולן, סופר, מחזאי וחוקר מוזיקה צרפתי (נפטר ב-1944) 1 באפריל – פרוצ'ו בוזוני, מלחין, פסנתרן ומנצח איטלקי (נפטר ב-1924) 14 באפריל – אן סאליבן, מחנכת אמריקאית, ידועה כמורתה ובת לווייתה של הלן קלר (נפטרה ב-1936) 17 במאי – אריק סאטי, מלחין צרפתי (נפטר ב-1925) 28 ביולי – ביאטריקס פוטר, סופרת בריטית (נפטרה ב-1943) 21 בספטמבר – ה. ג'. ולס, סופר אנגלי (נפטר ב-1946) 12 באוקטובר – רמזי מקדונלד, ראש ממשלת בריטניה (נפטר ב-1937) 12 בנובמבר – סון יאט-סן, הנשיא הראשון של הרפובליקה הסינית (נפטר ב-1925) 4 בדצמבר – וסילי קנדינסקי, צייר (נפטר ב-1944) 21 בדצמבר – מוד גון, מהפכנית אירית ילידת אנגליה (נפטרה ב-1953) 29 במרץ – מנחם מנדל (הצמח צדק), אדמו"ר חב"ד השלישי (נולד ב-1789) 29 במאי – וינפילד סקוט, הגנרל המפקד של צבא ארצות הברית (נולד ב-1786) 17 ביוני – לואיס קאס, מדינאי אמריקני בכיר (נולד ב-1782) 1 בדצמבר – ג'ורג' אוורסט, גאוגרף וולשי (נולד ב-1790) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1866 התחילה ביום כ"ו בטבת ה'תרכ"ו (לעומת זאת, אותה שנה לפי הלוח הגרגוריאני החלה 12 ימים מוקדם יותר, ב-י"ד בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1866 לפי הלוח היוליאני Nothing. 1866 במדע‎ ילידי 1866‎ נפטרים ב-1866‎ מדיה וקבצים בנושא 1866 בוויקישיתוף
אלכסנדר רמתי

אלכסנדר רמתי (נולד בשם: דוד סולומונוביץ' גרינברג ב-20 בדצמבר 1921 - 18 בפברואר 2006) היה סופר, במאי, מפיק ותסריטאי קולנוע ושחקן יהודי-אמריקאי, אשר נולד בפולין. אלכסנדר רמתי נולד בברסט ליטובסק שבפולין בשנת 1920. במהלך מלחמת העולם השנייה שהה בארץ ישראל ככתב של השבועון "טיים". במהלך המלחמה רמתי ליווה את המחנה השמיני אשר לחם באיטליה. במהלך התקדמות המחנה השמיני רמתי הגיע ביוני 1944 לאסיזי (ר' להלן). בהמשך חייו עבר להוליווד, שם עסק בכתיבת רומנים ותסריטים, ולאחר מכן עבר לעסוק בבימוי. בשנת 1966 כתב את התסריט וביים את הסרט "מורדי האור" (Sands of Beersheba), שעלילתו מתרחשת במהלך מלחמת העצמאות. התסריט מבוסס על ספרו של רמתי, Rebel Against the Light, שיצא לאור ב-1960. כן השתתף בכתיבת התסריטים לסרטיו של מנחם גולן, "מבצע קהיר" (יחד עם רפאל נוסבאום) ופורטונה (יחד עם וולדיה סמיטיוב ויוסף גרוס). בשנת 1968 כתב את התסריט וביים את הסרט "הנואשים" (The Desperate Ones), שבו השתתפו מקסימיליאן של, אירן פאפאס, ראף ואלונה, תיאודור ביקל ורמתי עצמו. התסריט מבוסס על ספרו של רמתי, Beyond the Mountains, שיצא לאור ב-1958. בשנת 1985 כתב את התסריט וביים את הסרט "המחתרת באסיזי" (The Assisi Underground) על פי ספרו בשם זה, שעסק בפעילותה של המחתרת באסיזי. בסרט השתתפו בן קרוס, ג'יימס מייסון, מקסימיליאן של, אירן פאפאס ורמתי עצמו. התסריט מבוסס על ספרו של רמתי בעל אותו שם, שיצא לאור ב-1978. בשנת 1988 כתב את התסריט וביים את הסרט הדובר פולנית "והכינורות חדלו לנגן" (I skrzypce przestaly grac) בכיכובם של הורסט בוכהולץ ומאיה רמתי, בתו של אלכסנדר רמתי. התסריט מבוסס על ספרו של רמתי, And the Violins Stopped Playing: A Story of the Gypsy Holocaust, שיצא לאור ב-1986. בנוסף כתב את הספר Barbed Wire On The Isle Of Man: The Wartime British Internment Of Jews. נשא לאישה את דידי זוננפלד, שהופיעה כשחקנית באחדים מסרטיו. לזוג נולדה בת אחת בשם מאיה, שהופיעה בשניים מסרטיו. נפטר בשנת 2006 במונטרה שבשווייץ. אלכסנדר רמתי, המחתרת באסיזי, הוצאת מסדה, 1980. אלכסנדר רמתי, במסד הנתונים הקולנועיים IMDb (באנגלית) אלכסנדר רמתי, באתר "אידיבי", מאגר הידע העברי לקולנוע ישראלי ועולמי אלכסנדר רמתי, באתר AllMovie (באנגלית) אלכסנדר רמתי, במסד הנתונים הקולנועיים KinoPoisk (ברוסית) אלכסנדר רמתי (1921-2006), דף שער בספרייה הלאומית
הפקר בית דין הפקר

בהלכה, הפקר בית דין - הפקר הוא כלל המופיע בתלמוד בהתבסס על המשנה והמקרא, ולפיו בית דין יכול להפקיר רכוש מבעליו ללא הצדקה משפטית-פורמלית, לפי ראות עיניו, בשיטה מקובצת בכתובות ג. הביא בשם התרא"ש שדין זה שייך רק שהיה פשיעה של האדם שממנו מפקיעים. הר"ן הסביר על פי כלל זה את האפשרות של דיינים שאינם סמוכים לדון חלק מדיני ממונות. לכלל זה תוצאות מרחיקות לכת, שכן על פיו ניתן פורמלית לעקור דברים להם תוקף מהתורה, באמצעות שינוי המצב הממוני שעליו חל דין התורה. לדוגמה: לפי אחת השיטות, הפקעת קידושי כסף על ידי בית דין נעשית באמצעות הפקרת הכסף עמו קידש הבעל את האשה, וכך מתברר שהקידושין כלל לא חלו, כיוון שהאשה התקדשה בכסף שלא היה שייך לאיש המקדש. כמו כן חז"ל יכולים מתוקף דין זה לשנות את דיני הירושה הרגילים של התורה. במהות הכלל ישנם מחלוקות באחרונים בנוגע לכמה מהם: ישנו דיון הלכתי בראשונים בשאלה האם בית דין יכול להעביר חפץ מאדם אחד לאחר, או שבכוחו רק להוציא חפץ להפקר. השיטה מקובצת מסביר, כי כוח בית הדין להפקיר דבר מסוים, עדיין אינו מקנה אותה להם, אלא בית הדין רק מפקיר את החפץ מבעליו הראשונים, ונותן רשות לשני לקנות את החפץ. דיון נוסף עוסק בשאלה האם מעשה קנין שתוקן על ידי חכמים ותקפו רק מדרבנן, יהווה קנין גם לגבי דינים מדאורייתא מכח הפקר בית דין, כך שאפשר יהיה למשל לקדש בו אשה. כלל זה אף אפשר להצדיק את התקנת תקנות הקהל בקהילות היהודיות מבחינה הלכתית. הצדקה זו נעשתה באמצעות מספר היקשים. ראשית, ל"בית דין" יכולת להחליט דברים שלא מתוקף דין קבוע - הפקרת רכוש מהווה רק דוגמה לכך. שנית, בית דין הוא דוגמה למוסד המוסכם על הקהילה ומכאן ניתן לומר שנבחרי הקהילה אף הם עונים על קריטריון זה ועל כן יכולים להוסיף דין על הכתוב בתורה. זאת, כל עוד אינם עוברים על איסורים מפורשים שכתובים בתורה (מלבד התנאות על דיני ממון, אשר מותרות). כך גם בפסיקה הישראלית כלל זה הוזכר בין השאר כהצדקה לפעול לפנים משורת הדין. הערך "הפקר בית דין", במיקרופדיה תלמודית, באתר ויקישיבה מאמרים בנושא הפקר בית דין הפקר, באתר ספריית אסיף משנה, מסכת שקלים, פרק א', משנה ב'; תלמוד בבלי, מסכת יבמות, דף פ"ט, עמוד ב'. ראו מחלוקת "קצות החושן" ו"נתיבות המשפט" ("קצות החושן", סימן רל"ה, סעיף ד'; "נתיבות המשפט", סימן רל"ה, סעיף י"ג). שיטה מקובצת בתלמוד בבלי, מסכת בבא בתרא, דף ק', עמוד א', ראו את מלוא דבריו בערך קניין הילוך#דרך הרבים. ראו "קצות החושן", סימן קצ"ד, סעיף ג'. נחום רקובר "המשפט העברי בפסיקת בתי המשפט בישראל", בהוצאת ספרית המשפט העברי, משרד המשפטים ומורשת המשפט בישראל (תשמ"ט-1988), כרך ראשון עמ' 290-291: "הפקר בית דין הפקר" - כלל המסייע לעשיית צדק ומניעת פרצות ותקלות. אתר דעת ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו.